
Με αφορμή την εαρινή ισημερία (20 Μαρτίου) που ξεκινά επίσημα η Άνοιξη και την Παγκόσμια Ημέρα Ποίησης που εορτάζεται κάθε χρόνο στις 21/3
Κώστας Καρυωτάκης (Τρίπολη 1896 - Πρέβεζα 1928) 
ποιητής και πεζογράφος
	

	


Άνοιξη
	Έφτασ’ η ώρια Άνοιξη —το λεν τα χελιδόνια—

κι ο σκυθρωπός Χειμώνας εκίνησε να φύγει·
του στέλνει κείνη λούλουδα, αυτός τής ρίχνει χιόνια,

και με τ’ αθώο γέλιο της τα δάκρυά του σμίγει.

Στο γαλανό παλάτι του ο Φοίβος τριγυρίζει

και, χύνοντας, αφόβιστα ολόχρυσες αχτίδες,

σ’ ό,τι στο δρόμο του βρεθεί το χρώμα του χαρίζει

κι αφήνει πίσω του χαρά και άσβεστες ελπίδες.

Τα δέντρα πρασινίσανε και γιόμισαν λουλούδια

του πιστικού ακούγεται η γέρικη φλογέρα

να σιγολέει άφταστα κάθε πρωί τραγούδια,

και τα πουλιά να κελαηδούν τον ύμνο τους στη μέρα.

Παντού ξεχύνετ’ η χαρά. Μόνον εσύ, μικρή μου,

βλέπεις τις τόσες ομορφιές με μάτια δακρυσμένα.

Έλα να βρεις παρηγοριά στ’ ολόθερμο φιλί μου!

Επρόβαλε η Άνοιξη! Ξέχνα τα περασμένα!


Χρίστος Λάσκαρης (Χάβαρι Ηλείας 1931 – Πάτρα 2008) ποιητής
Γράφουμε ποιήματα σημαίνει 

εμποδίζουμε το θάνατο, 

δεν τον αφήνουμε να εκδηλωθεί.

Με λέξεις τον τυλίγουμε

με όμορφα επίθετα
